open-index/open-wikipedia-markdown huggingface dataset:
Wes Walz

**Wes Walz** (s. 15. toukokuuta 1970 Calgary, Alberta) on kanadalainen ammattilaisuransa lopettanut jääkiekkoilija.

Walzin ensimmäinen merkittävä juniorijoukkueensa oli WHL:n Prince Albert Raiders, jossa pelasi yhden ottelun kaudella 1987–88. Seuraavat kaksi kautta Walz kiekkoili saman sarjan Lethbridge Hurricanesissa, jossa valittiin kaudella 1988–89 vuoden tulokkaaksi ja kaudella 1989–90 Idän tähdistökentälliseen. 

Walz varattiin NHL:ään kesällä . Hänet varasi Boston Bruins kolmannella kierroksella. Ensimmäisen NHL-pelinsä Walz pelasi vielä kaudella 1989–1990 Bostonissa. Seuraavien kuuden kauden aikana Walz yritti vakiinnuttaa paikkaansa NHL:ssä.  Kesken kauden 1991–1992 Boston kauppasi Walzin, Garry Galleyn ja kolmannen kierroksen varausoikeuden Philadelphia Flyersiin vaihdossa Gord Murphyyn, Brian Dobbiniin ja kahteen varausvuoroon. Elokuussa 1993 Walz teki sopimuksen Calgary Flamesin ja syyskuussa 1995 Detroit Red Wingsin kanssa. 

Yritettyään turhaan vakiinnuttaa paikkaansa NHL:ssä Walz päätti kesällä 1996 siirtyä Sveitsin pääsarjaan ja pelasi siellä neljä menestyksellistä kautta . Vuodet 1996–1999 Walz pelasi EV Zugissa ja kauden 1999–2000 HC Luganossa. Walz voitti Zugissa Sveitsin mestaruuden keväällä 1998, jolloin hänet valittiin myös sarjan arvokkaimmaksi pelaajaksi. Seuraavalla kaudella hän voitti European Hockey Leaguen pistepörssin. 

Kaudeksi 2000–2001 NHL:ään liittyneen Minnesota Wildin manageri Doug Risebrough hankki Walzin joukkueeseensa. Minnesotassa Walz oli viiden kokonaisen kauden ajan valmentaja Jacques Lemairen luottopelaajia. Hänestä tuli NHL:n parhaimpia puolustavia hyökkääjiä. Vaikka Walz ei tehnyt kertaakaan urallaan 20 maalia, hän oli merkittävässä roolissa Minnesotassa. Kaudella 2002–2003 Minnesota eteni Läntisen konferenssin finaaleihin ja Walz oli ehdolla Frank J. Selke Trophyn voittajaksi ja oli joukkueensa toiseksi tehokkain pelaaja pudotuspeleissä. 

Walz lopetti uransa kesken kauden 2007–2008. Hän oli jättänyt joukkueen marraskuun alussa henkilökohtaisten syiden takia. Joulukuun alussa Walz ilmoitti lopettavansa uransa, sillä ei ollut enää tyytyväinen omaan pelilliseen panokseensa. Walz ehti pelata NHL:ssä 607 runkosarjaottelua, joista 438 Minnesotassa. Pisteitä Walz teki urallaan 109+151. Hän oli lopettamishetkellään eniten pelejä Wildin organisaation historiassa ja oli Marián Gáboríkin ohella viimeinen pelaaja, joka oli edustanut joukkuetta sen alusta saakka. 

Kanadan maajoukkuetta Walz on edustanut kaksissa arvokisoissa. Vuonna 1990 hän oli voittamassa kultaa nuorten MM-kisoista. Aikuisten kilpailuissa Walz oli mukana vuonna 2001. 

## Lähteet
Naurava kulkuri (albumi)

**Naurava kulkuri** on suomalaisen viihdetaiteilija Vesa-Matti Loirin 13. ja hänen luoman Jean-Pierre Kusela -sketsihahmon ensimmänen studioalbumi, joka julkaistiin toukokuussa 1986. Albumin nimikappale ”Naurava kulkuri” saavutti suuren suosion Spede Show -sketsisarjan myötä keväällä 1986. Levyllä Kuselaa säestää flyygeliä soittava pianisti Puppe, jota esittää Olli Ahvenlahti. Puppe toimii myös sketsisarjassa Kuselan pianisti-säestäjänä. Taustayhtyeenä kuullaan myös yhtyettä ”Tunnelbana Pojkar”.

Loirin itsensä mukaan nimikappale oli raskas kappale esittää ja naurun aikaansaaminen oli hyvin hankalaa keikoilla. Levyllä rumpalina toimineen Vesa Aaltosen mukaan Loiri onnistui kuitenkin siinä joka kerta jollain konstilla. Nimikappale äänitettiin taustayhtyeen säestämänä siten, että Loiri lauloi kappaleen yksin äänityskopissa samalla, kun taustayhtye säesti häntä studiossa. Aaltonen on muistellut, että kappaleesta tehtiin korkeintaan kaksi ottoa, sillä kappale oli hyvin raskas laulettavaksi ja hän oli jokaisen oton jälkeen hyvin uupunut.

Albumi lukeutuu nykyään Suomen 60 myydyimmän suomalaisen albumin joukkoon ja sitä on myyty noin 92 000 kappaletta ylittäen kulta- ja platinalevyrajat vuosina 1986 (kulta) ja 1987 (platina).

## Kappaleet
Kaikki sovitukset Olli Ahvenlahti salanimellä **Keijo Käpylä**.

; A-puoli
# 
# 
# 
# 
# 

; B-puoli
# 
# 
#  
## Skokiaan (säv. Machona Musarurgwa, alkup. san. Tom Glazer, suom. san. R. Helismaa)
## Zambesi (säv. Nico Carstens, alkup. san. Anton De Waal – Bob Hillard, suom. san. Kari Tuomisaari)
# 

## Tekijät
* Jean-Pierre Kusela (oik. Vesa-Matti Loiri) – laulu

### Muusikoita
* Puppe (oik. Olli Ahvenlahti) – flyygeli, kosketinsoittimet
+ Tunnelbana Pojkar -taustayhtye:
* Peter Lerche – kitarat
* Kicke Bergholm – bassokitara (kaikki paitsi ”Naurava kulkuri”)
* Juha Tikka – bassokitara (”Naurava kulkuri”)
* Vesa Aaltonen – rummut, lyömäsoittimet

### Tuotanto
* Olli Ahvenlahti – tuottaja (kreditoimaton)
* Jorma Hämäläinen, Jari Laasanen ja Harri Sutinen – äänitys (MTV-studiot, 1986)
* Matti Järveläinen – kansien valokuvaus
* Tapsa Rantanen / Private Eye – kannen suunnittelu

## Lähteet
* 

### Viitteet

## Aiheesta muualla
* ''Naurava kulkuri'' -albumi Suomen äänitearkiston tietokannassa (Fono.fi)
Gulliver

**Gulliver** voi viitata muun muassa seuraaviin:

* Lemuel Gulliver, Jonathan Swiftin kirjan *[[Gulliverin retket]]* päähenkilö
* Gulliver, suomalainen yhtye
** Gulliver, yhtyeen laulajan Markku Laamasen entinen taiteilijanimi
* Gulliverin matkat (*Gulliver's Travels*), vuoden 2010 komediaelokuva
Kartesiolainen kielitiede

**Kartesiolainen kielitiede** on käsite, jota Noam Chomsky käyttää vuonna 1966 ilmestyneessä teoksessaan *Cartesian Linguistics: A Chapter in the History of Rationalist Thought*. ”Kartesiolainen” kielitiede viittaa siihen kielitieteen muotoon, joka syntyi filosofi René Descartesin aikana 1600-luvulla. Kartesiolaisen kielitieteen keskeinen oppi väittää, että kieliopin rakenteen yleiset piirteet ovat yhteisiä kaikille kielille ja heijastavat tiettyjä mielen perusrakenteita. 

Teoksessaan *Cartesian Linguistics* Chomsky käy läpi kielitieteen teorian kehittymisen Descartesista aina Wilhelm von Humboldtiin eli valistuksen alusta romantiikan aikakaudelle. Chomskyn teoksen ajatuksena on syventää ”ymmärtämystämme kielen olemuksesta ja sen käytön ja oppimisen taustalla olevista henkisistä prosesseista ja rakenteista”. Chomsky haluaa valaista näitä ihmisen kielen taustalla olevia rakenteita, ja sitä, voiko eliön luonteen päätellä sen kielestä.

## Lähteet

## Kirjallisuutta
*
Felix Perez Camacho

**Felix Perez Camacho** (s. 30. lokakuuta 1957 Camp Zama, Japani) on Yhdysvaltain republikaanisen puolueen poliitikko ja Guamin kuvernööri vuodesta 2003 vuoteen 2011. Hän on entisen kuvernööri Carlos Camachon poika, ja hänellä on vaimonsa Joann G. Camachon kanssa kolme lasta.

## Lähteet
Carl T. C. Gutierrez

**Carl Tommy Cruz Gutierrez** (s. 15. lokakuuta 1941 Agana Heights, Guam) on yhdysvaltalainen demokraattipoliitikko. Hän toimi Guamin kuvernöörinä vuosina 1995–2003. Gutierrez pyrki uudelleen kuvernööriksi vuonna 2006, mutta hävisi Felix Perez Camacholle.

Gutierrez oli ennen kuvernöörikausiaan senaattori Guamin lainsäädäntöelimessä vuosina 1973–1986 ja uudelleen 1989–1995. 

## Lähteet
Tšebotarevin tiheyslause

Olkoon L/K K:n Galois'n laajennus Galois'n ryhmänään G. Asetetaan kaikille K:n alkuideaaleille \mathfrak{p}, jotka ovat haarautumattomia L:ssä, (\mathfrak{p},L/K):=\{(\mathfrak{P},L/K)|\mathfrak{P}|\mathfrak{p}\}. Tämä on G:n konjugaattiluokka.

**Tšebotarevin tiheyslause**: Olkoon L/K lukukuntien äärellinen laajennus Galois'n ryhmänään G ja olkoon C G:n konjugaattiluokka. Tällöin niiden K:n alkuideaalien joukko, jolle (\mathfrak{p},L/K)=C, on Dirichlet'n tiheys |C|/|G| kaikkien K:n alkuideaalien joukossa. Erityisesti jos G on Abelin ryhmä, kaikilla kiinnitetyillä \tau\in G, joukon K niiden alkuideaalien \mathfrak{p} joukolla, jolle (\mathfrak{p},L/K)=\tau, on tiheys (G:1).

Lause todistetaan yleensä luokkakuntateorian avulla, mutta lauseelle on esitetty myös alkeellisia todistuksia (Fried, Jarden:Field Arithmetic) samoin kuin algebralliseen lukuteoriaan perustuva todistus (Schoof: Catalan's Conjecture).
## Lähteet
* Milne, J. S.: *Class field theory*.
Sid Collins

**Sidney Cahn** eli **Sid Collins** (17. heinäkuuta 1922 – 2. toukokuuta 1977) oli yhdysvaltalainen mediapersoona, joka muistetaan parhaiten Indianapolis 500:n selostajana Indianapolis Motor Speedway Radio Networkissa vuosina 1952–1976. 

Collins syntyi juutalaiseen sukuun, joka piti kauppaa Indianapolisissa. Hän otti käyttöön Collins-nimen Cahnin sijaan antisemitismin pelosta. 

Huhtikuussa 1977 Collins kävi oireidensa vuoksi Mayo Clinicillä, jossa hänellä todettiin tappava ALS-tauti. Hän päätyi itsemurhaan hirttäytymällä 54-vuotiaana.
Lordikansleri

**Lord High Chancellor of Great Britain** eli **Ison-Britannian lordikansleri** on Yhdistyneen kuningaskunnan hallituksen virka-asema, joka vastaa oikeusministeriä. Hän on toiseksi ylin kruununministereistä (*Great Officers of State*). Lordikanslerin nimittää monarkki pääministerin esityksestä. Ennen vuoden 1707 unionia oli olemassa erillinen *Chancellor of England* ja *Lord Chancellor of Scotland*. Irlannilla oli oma lordikanslerinsa myös vuoden 1801 unionin jälkeen. 

Lordikansleri oli aiemmin myös Englannin ja Walesin oikeuslaitoksen päällikkö ja ylähuoneen puheenjohtaja. Hänelle kuului ylähuoneessa villalla täytetty punainen istuin (Woolsack), jonka takapuolella on seremoniallinen sauva. Villasäkin otti käyttöön Edvard III (1327–1377). Se symboloi villan merkitystä Englannin kansakunnan vauraudelle. Nykyisin säkki on täytetty Kansainyhteisön maiden villalla merkkinä yhtenäisyydestä.

Vuoden 2005 perustuslaillisen uudistuksen (Constitutional Reform Act 2005) jälkeen ylähuoneen puhemiehen tehtävä siirtyi uudelle puhemiehelle, *Lord Speakerille*, ja oikeuslaitoksen johtoon tuli *Lord Chief Justice of England and Wales*.

Nykyinen lordikansleri on Alex Chalk.

## Lähteet

## Aiheesta muualla

* Oikeusalan ammatit – Englanti ja Wales
* http://news.bbc.co.uk/1/hi/uk_politics/82530.stm
* http://www.parliament.uk/works/locomp.cfm#woolsack
Annette Funicello

**Annette Joanne Funicello** (22. lokakuuta 1942 – 8. huhtikuuta 2013) oli yhdysvaltalainen laulaja ja näyttelijä. Hän syntyi Uticassa, New Yorkissa italialais-amerikkalaiseen perheeseen. Hän muutti perheineen eteläiseen Kaliforniaan ollessaan neljän vuoden ikäinen. Hän sai lapsena opetusta musiikissa ja tanssissa.

Disney ”löysi” Funicellon tämän ollessa 12-vuotias. Hänestä tuli *[[The Mickey Mouse Club|The Mickey Mouse Clubin]]* vakituinen esiintyjä, ja hänellä oli myös oma sarjansa *Walt Disney Presents: Annette*. Hänen sopimuksensa Disneyn kanssa jatkui muun muassa rooleilla sarjassa *Zorro* ja useammissa elokuvissa. Häneltä ilmestyi 1950–1960-lukujen vaihteessa lukuisia, enimmäkseen Shermanin veljesten kirjoittamia pophittejä, kuten ”Tall Paul”, ”Jo-Jo The Dog-Faced Boy”, ”Lonely Guitar”, ”My Heart Become of Age”, ”First Name Initial”, ”O Dio Mio”, ”Train of Love”, ”Pineapple Princess”, ”Talk To Me Baby” ja ”Dream Boy”.

Funicello pääsi tähdittämään Frankie Avalonin kanssa *Beach Party* -nimistä elokuvasarjaa, jonka osia olivat muiden muassa *Rantahipat* (*Beach Party*, 1963) ja *Seksiä ja muskeleita* (*Muscle Beach Party*, 1964). Hän esiintyi vielä vuonna 1987 elokuvassa *Paluu laineille* (*Back to the Beach*). Funicello oli vuosina 1965–1981 naimisissa ensimmäisen miehensä Jack Gilardin kanssa ja sai kolme lasta. Vuodesta 1986 hän eli uudessa avioliitossa Glen Holtin kanssa.

Vuonna 1992 Funicello kertoi sairastavansa MS-tautia. Häneltä ilmestyi vuonna 1994 omaelämäkerta *A Dream Is a Wish Your Heart Makes: My Story*. Hänellä on tähti Hollywood Walk of Famella. 

## Diskografia
### Albumit
* Annette (Walt Disney's Buena Vista Records)(BV-3301)(Mono)(1959)
* Annette Sings Anka (Vista BV-3302) (Mono) (1960)
* Hawaiiannette (Vista BV-3303) (Mono) (1960)
* Italiannette (Vista BV-3304) (Mono) (1960)
* Dance Annette (Vista BV-3305) (Mono) (1961)
* The Story of My Teens (Vista BV-3312) (Mono) (1962)
* Annette's Beach Party (Vista BV-3316) (Mono), STER-3316 (Stereo) (July 1963)
* Muscle Beach Party (Vista BV-3314) (Mono), STER-3314 (Stereo) (April 1964)
* Annette On Campus (Vista BV-3320) (Mono), STER-3320 (Stereo) (1964)
* Annette At Bikini Beach (Vista BV-3324) (Mono), STER-3324 (Stereo) (September 1964)
* Pajama Party (Vista BV-3325) (Mono), STER-3325 (Stereo) (November 1964)
* Something Borrowed Something Blue (Vista BV-3328) (Mono), STER-3328 (Stereo) (1964)
* Annette Sings Golden Surfin' Hits (Vista BV-3327) (Mono), STER-3327 (Stereo) (July 1965)
* Annette Funicello (Vista BV-4037) (1972)
* Annette Funicello Country Album (Starview 4001) (1984)
* Best of Annette (Rhino RNDF-206) (1984) (myös kuvitetulla levyllä Rhino RNLP-702)
* Annette: A Musical Reunion with America's Girl-Next-Door (Buena Vista 60010)(1993)
* A Dream Is a Wish Your Heart Makes – (Time/Warner 520564) (April 16, 1995)
* The Best of Annette (Buena Vista)(August 14, 1991)

## Lähteet

## Aiheesta muualla
*
Tervolan seurakuntakeskus

**Tervolan seurakuntakeskus** on yksi Tervolan seurakunnan kolmesta kirkosta. Seurakuntakeskus on valmistunut 1974. Sen on suunnitellut arkkitehtitoimisto Risto Jämsä. Seurakuntakeskuksessa on kirkoksi vihitty sali, joka toimii seurakunnan pääkirkkona syyskuun alusta toukokuun loppuun. Kirkkoon mahtuu 150 henkilöä, mutta paljeovella eristetty seurakuntasali voidaan liittää kirkkosaliin, jolloin kirkkoon mahtuu enimmillään 400 henkilöä.Seurakuntakeskuksen kirkossa on Urkurakentamo Tuomen valmistamat 8-äänikertaiset urut. Alttariseinä on paikallista Louen marmoria.  

Läntisellä ikkunaseinällä on taiteilija Hilkka Toivolan 1976 suunnittelema *Kyynelten portti* -niminen lasimaalaus.   

## Lähteet
Lord High Steward

**Lord High Steward** on korkein Englannin  kruununministereistä (Great Officers of State). Sen haltijan tehtävänä on johtaa kruunajaisia ja aatelisten oikeudenkäyntejä ylähuoneessa. Jälkimmäinen mahdollisuus tosin poistettiin laista 1948. Asema on ollut pääasiallisesti täyttämättä vuoden 1421 jälkeen.

Lord High Steward oli alun perin nimellinen arvonimi, mutta ajan myötä sen haltijoista tuli valtakunnan vahvimpia miehiä. 1100-luvun lopusta arvonimeä pidettiin Leicesterin jaarlille kuuluvana. Kun Lancaster-suku nousi valtaistuimelle, Henrik IV antoi sen  toiselle pojalleen Tuomas Lancasterilaiselle ja se oli hänen hallussaan kuolemaansa 1421 saakka.

Se on sittemmin annettu kruunajaisten yhteydessä. Elisabet II:n kruunajaisissa Lord High Steward oli laivastoamiraali Andrew Cunningham. Oikeudenkäynteihin Lord High Steward on nimitetty tuomittaessa aatelinen ylähuoneessa. Näitä oikeudenkäyntejä oli ennen käytännön lopettamista vuonna 1948 1900-luvulla kaksi; viimeinen 1935 kun Lord de Clifford tuomittiin kuolemantuottamuksesta auto-onnettomuuden jälkeen.
Casablancan pommi-iskut

**Casablancan pommi-iskuilla** tarkoitetaan 16. toukokuuta vuonna 2003 Casablancassa Marokossa tapahtuneita itsemurhaiskuja. Iskut olivat Marokon historian pahimmat, ja tapahtuivat neljä päivää Riadin terrori-iskujen jälkeen.

Itsemurhaiskujen takana oli 14-henkinen pohjoisafrikkalainen terroristiryhmä Salafia Jihadia. Ryhmän päämääränä oli iskeä länsimaalaisten ja juutalaisten suosimiin kohteisiin Casablancassa. Iskujen tekijät olivat 20-24-vuotiaita nuoria ja kotoisin Casablancan köyhästä kaupunginosasta, Sidi Moumeninista.

Ensimmäinen pommi-isku tapahtui "Casa de España"-nimisessä ravintolassa, jossa tekijät räjäyttivät itsensä surmaten 20 ravintolan asiakasta. Tämän lisäksi surmansa sai puukotettu ravintolan vartija. Toinen pommi-isku tapahtui viiden tähden hotellin Hotel Farahin vieressä, jossa räjähtänyt pommi tappoi vartijan ja ovimiehen. Kolmas pommi tappoi kolme ihmistä Casablancan juutalaisen hautausmaan vieressä. Yksi 16. päivän pommi-iskuista kohdistui italialaiseen ravintolaan, jonka omistaja oli juutalainen. Samalla toinen pommi räjähti Belgian konsulaatin vieressä tappaen kaksi poliisia.

Kaikkiaan iskuissa kuoli 12 terroristia ja 33 siviiliä, joista kahdeksan oli Espanjan kansalaisia, muut marokkolaisia. Lisäksi yli 100 siviiliä loukkaantui. Casablancan iskut tapahtuivat kaksi kuukautta Yhdysvaltojen Irakiin hyökkäämisen jälkeen.

Iskujen jälkeen Marokon kuningas Mohammed VI kävi iskujen tapahtumapaikoilla. Marokon viranomaiset ilmoittivat toukokuussa 2004 että 2000 ihmistä on pidätetty iskujen johdosta.

Iskujen takana ollut Salafia Jihadia kuului suurempaan Groupe Islamique Combattant Marocainiin, jolla epäillään olevan yhteyksiä Al-Qaidaan. 19. maaliskuuta vuonna 2004 Belgian poliisi pidätti Marokossa etsintäkuulutetun henkilön. Joulukuussa 2004 Hasan al-Haski sai syyteen Madridin pommi-iskuista. Häntä epäiltiin myös yhteyksistä Casablancan iskuihin.

## Pommi-iskut elokuvassa

Nabil Ayouchin elokuva *[[Les Chevaux de Dieu]]* (Horses of God, 2012) käsittelee Casablancan pommi-iskujen teemaa.

## Lähteet
Kähäri (Viipurin mlk)

**Kähäri** (myös **Kähärilä**, ) on kylä entisessä Viipurin maalaiskunnassa Suomen luovuttamalla alueella Venäjällä. Kähäri sijaitsi Viipurin maalaiskunnan itäosassa ja sen naapurikyliä olivat Suurpero, Perojoensuu ja Kurikkala. Kylän länsirajalla virtasi Perojoki. Vuonna 1937 kylässä oli 87 asukasta. Kylä oli maatalousvaltainen. Vuonna 1937 siellä oli 152 ha peltoa, 41 ha niittyä ja 239 ha metsää. 

## Historia
Talvisodan aikana Kähärin väestö evakuoitiin Keski-Suomeen. Moskovan rauhassa Yläsäiniö muun Viipurin maalaiskunnan kanssa luovutettiin Neuvostoliitolle. Jatkosodassa alue vallattiin takaisin 1941 ja väestö pääsi palaamaan koteihinsa, mutta uusi evakuointi oli edessä 1944.

Neuvostoliitossa Kähäristä tuli Gontšarovon kyläneuvoston keskuskylä. Kyläneuvosto käsitti usean entisen suomalaiskylän alueen Viipurin itäpuolelta entisen maalaiskunnan alueelta. Venäjällä vuonna 2006 tämä kyläneuvostoalue liitettiin edelleen osaksi laajempaa Gontšarovon maalaiskuntaa, johon tuli kuulumaan myös pääasiassa entiset Heinjoen ja Äyräpään kuntien alueet sekä laajempi alue entistä Viipurin maalaiskuntaa. 

## Lähteet
Lord High Treasurer

**Lord High Treasurer** on muinainen englantilainen, tai vuoden 1707 jälkeen brittiläinen hallitusvirka. Sen haltija on kolmanneksi ylin kruununministereistä (Great Officers of State). Lord High Treasurer on vastuussa hallitsijan aarrekammiosta. Vuoden 1714 jälkeen arvonimeä ei ole pitänyt yksi henkilö, vaan se on jaettu useille henkilöille (Lords Commissioners of the Treasury). Nykyaikana pääministeri on "First Lord of the Treasury" ja valtiovarainministeri "Second Lord of the Treasury." Muita hallituksen jäseniä, yleensä alahuoneen whipejä nimitetään nuoremmiksi Lord Commissionereiksi.

Arvonimi on luotu luultavasti 1126, kun Henrik I erotti varallisuuden hoidon muista tehtävistä, joista kehittyi Lord Great Chamberlain. 1500-luvulta Lord High Treasureria pidettiin tärkeimpänä hallituksen jäsenenä ja siitä kehittyi pääministerin asema, joksi alettiin ensimmäiseksi nimittää Sir Robert Walpolea.

First Lord of the Treasuryn virka-asunto on Downing Street 10, Second Lord of the Treasuryn Downing Street 11.
Törmävaara

**Törmävaara** on Tervolan seurakunnan leirikeskus Varejoen kylässä nelostieltä viiden kilometrin päässä Mellakoskentien varressa. Leirikeskuksen läheisyydessä on Oulun ortodoksisen seurakunnan rukoushuone ja Euroopan laajimman säilyneen kivikautisen asuma-alueen jäänteet ja niiden yhteyteen rakennettu kivikylä.

Törmävaaran leirikeskuksen keittiörakennus valmistui vuonna 1949. Rajaseudun Ystävät ry rakennutti sen Varejoen kyläläisten työtuvaksi. Vuonna 1957 Rajaseudun ystävät ry lahjoitti rakennuksen Tervolan seurakunnalle. Vuonna 1979 työtuvan yhteyteen rakennettiin sauna- ja majoitusrakennus, minkä jälkeen kokonaisuutta voitiin kutsua leirikeskukseksi.

Vuonna 2002 majoitusrakennusta laajennettiin pääasiassa talkoovoimin. Siinä on nyt saunan ja pesuhuoneen lisäksi neljäkymmentä nukkumasijaa kuudessa huoneessa. Seurakunnalla on Varejoen kylätoimikunnan kanssa yhteistyösopimus, jonka perusteella kylätoimikunta voi vuokrata leirikeskuksen tiloja matkailijaryhmille, silloin kun leirikeskuksessa ei ole seurakunnan omaa toimintaa. 

## Aiheesta muualla
* Tervolan seurakunnan kotisivut
Turret-tekniikka

**Turret-tekniikka** on yksi eniten koulutetuista ja käytetyistä revolverien ja pistoolien ampumistekniikoista. Turret-tekniikan otetta aseesta kutsutaan Suomessa myös symmetriseksi otteeksi.

Massad Ayoob esittelee StressFire-kirjassaan *StressFire Turret*-nimisen tekniikan, mutta on selvää ettei hän ole varsinaisesti Turret-tekniikan kehittäjä vaikka nimeääkin tekniikan osittain oman StressFire-koulutusjärjestelmänsä mukaiseksi.

Turret-tekniikka muodostetaan Turret-asennosta ja symmetrisestä ampumisotteesta. 

## Ampumisote
Turret-tekniikan yhteydessä käytetty symmetrinen ote käsiaseesta muodostetaan epäsymmetrisestä Weaver-otteesta poiketen niin, että molemmat kädet puristavat asetta ja työntävät sen eteenpäin muodostaen käsivarsien ja rintakehän väliin osittain symmetrisen tasakylkisen kolmion. Käsiä ei, poiketen puolestaan Isosceles-tekniikan symmetrisestä otteesta, lukita vaan ne molemmat jäävät lievästi koukkuun kyynärpäistä. Tämän on tarkoitus hallitulla joustolla kontrolloida rekyyliä ja samalla varmistaa pistooleissa luistin toiminta, mahdollistaen näin tarkan ja tarvittaessa nopean ampumisen.

## Ampumisasento
Turret-asennossa jalat ovat nyrkkeilijämäisesti levitettynä niin, että tukijalka on edessä ja asekäden puoleinen jalka reilusti taaempana. Jalat eivät saa olla tasapainosyistä samalla linjalla vaan niiden kuuluu olla eri linjassa. Rintamasuunnaksi muodostuu näin kyljittäinen asento ampumasuuntaan.
 
Suomen Poliisikoulun apulaisjohtajana toimineen psykologi Erkki Ellosen mukaan kylkiasento on stressi- ja uhkatilanteissa huomattavasti luontevampi reaktio kuin tasakylkinen asento, jota Isosceles-tekniikassa sovelletaan.

## Muita ampumistekniikoita
Käsiasetekniikoita on kehitelty 1950-luvun jälkeen paljon, ja voikin sanoa että toisen maailmansodan jälkeinen aika on ollut käsiasetekniikoiden kulta-aikaa. Käyttämistekniikat ovat kehittyneet rinta rinnan käsiaseteknologian kanssa. Varteenotettavina vaihtoehtoina sodanjälkeisistä tekniikkamuunnelmista on syytä mainita ainakin Jussilan esittelemät Isosceles- ja Weaver-tekniikat. Mainitsemisen arvoinen on myös yksi uusimmista ampumistekniikoista, englantilaissyntyisen Paul Castlen kouluttama Center Axis Relock (CAR). Kyse ei CAR:ssa kuitenkaan ole pelkästä ampumistekniikasta, vaan kokonaisesta aseistetun lähitaistelun menetelmästä, jossa CAR-tekniikoiden lisäksi saatetaan harjoitella myös ampujakohtaisesti soveltamaan muita itselle istuvia ampumistekniikoita eri tilanteisiin. Järjestelmä ei liene vielä rantautunut Suomeen laajemmin.

## Katso myös
*Weaver-tekniikka
*Isosceles-tekniikka

## Lähteet
* Jussila, Jorma. *Käsiase ammattikäytössä*. Tampere : Apali, 1997 

### Viitteet

## Aiheesta muualla
* Firearms io.com
Naamiokaniinikala

**Naamiokaniinikala** (*Siganus virgatus*) on kaniinikaloihin kuuluva kala.
__notoc__
## Ulkonäkö ja koko
Naamiokaniinikala kasvaa noin 30&nbsp;cm pitkäksi. Sen vartalo on vaaleanruskea, selkä ja pyrstö keltaiset. Leuan alta silmän taakse kulkee leveä tummanruskea raita, toinen raita kulkee silmän poikki. Pyrstön ruodoissa on myrkylliset piikit.
 
## Alkuperä
Naamiokaniinikala on kotoisin indopasifiselta merialueelta.

## Käyttäytyminen
Naamiokaniinikala on rauhallinen useimpien muiden lajien kaloja kohtaan, mutta aggressiivinen toisia kaniinikaloja ja samankokoisia kaloja kohtaan. Se ei koske koralleihin, joten se käy riutta-akvaarioon. 
## Ravinto
Naamiokaniinikala syö pääasiassa levää ja muuta kasvisruokaa. 

## Lähteet

## Aiheesta muualla
*
Nina Gordon

**Nina Rachel Shapiro Gordon** (s. 14. marraskuuta 1967) on yhdysvaltalainen rocklaulaja ja -kitaristi. Hän oli mukana perustamassa Veruca Salt -yhtyettä vuonna 1993 ja on lisäksi julkaissut sooloalbumit *Tonight and the Rest of My Life* (1998) ja *Bleeding Heart Graffiti* (2006). Hänellä on muusikko Jeff Russon kanssa yhteinen 21. marraskuuta 2006 syntynyt tytär.

## Aiheesta muualla
* Viralliset sivut
Lord President of the Council

**Lord President of the Council** on brittiläinen hallitusvirka, neljänneksi ylin kruununministereistä (Great Officers of State). Lord President of the Council johtaa Privy Councilia. Nykyaikana arvonimen haltija on aina parlamentin jäsen ja hallituksessa. Asema on yleensä annettu hallituksen nuoremmalle jäsenelle. Pitkään Lord President of the Council oli alahuoneen poliittinen johtaja. Vuodesta 2003 asema yhdistettiin ylähuoneen johtajan (Leader of the House of Lords) toimeen.

1800-luvulla arvonimen haltija oli yleensä opetustoimesta vastaava hallituksen jäsen. Toisen maailmansodan aikana Lord President johti Lord President's Committee'ta, joka vastasi sotataloudesta.
Shirley Clamp

**Shirley Natasja Clamp** (s. 17. helmikuuta 1973 Borås) on ruotsalainen poplaulaja. Hänellä on ruotsalainen äiti, brittiläinen isä ja kaksoiskansalaisuus. Hän toimi uransa alkupuolella taustalaulajana mm. Antiquelle. 

Clamp osallistui Melodifestivaleniin 2003 laululla "Mr. Memory". Hänellä oli parempi menestys Melodifestivalenilla 2004, jossa hän sijoittui Ingela "Pling" Forsmanin säveltämällä laululla "Min kärlek" finaalin toiseksi. Toukokuussa 2004 ilmestyi laulajan ensimmäinen studioalbumi, *Den långsamma blomman* (#3). Vuonna 2005 hän osallistui jälleen Melodifestivalen-kilpailuun ja sijoittui finaalissa neljänneksi laululla "Att älska dig".

Clampin toinen studioalbumi *Lever mina drömmar* (#5) julkaistiin huhtikuussa 2005. 10. toukokuuta 2006 häneltä ilmestyi coveralbumi *Favoriter på svenska* (#7).

## Diskografia
### Albumit
* *Den långsamma blomman* - 2004
* *Lever mina drömmar* - 2005
* *Favoriter på svenska* - 2006
* *Tålamod* - 2007
* *För den som älskar - En samling* - 2009

## Lähteet

## Aiheesta muualla

* Viralliset sivut
Lezley Zen

**Lezley Zen** (s. 19. helmikuuta 1974 Charleston, Etelä-Carolina) on entinen yhdysvaltalainen pornonäyttelijä. Hän voitti vuonna 2005 AVN Awards -palkinnon.

## Elämäkerta
Ennen aikuisviihdeuraansa Lezley Zen oli pitkään ravintolan johtajana sekä toimi baarinpitäjänä Etelä-Carolinassa. Erottuaan ensimmäisestä aviomiehestään hän alkoi osallistua bikini- ja märkä t-paita -kilpailuihin, jonka myötä Zen tapasi nykyisen kihlattunsa, jolle hän teki myös töitä. Zenin ensimmäinen aikuisviihde-elokuva ilmestyi vuonna 2001 ja haastatteluissa hän kertoi menneensä alalle alun perin maksaakseen velkansa. Menestyksen myötä hän jatkoi alalla ja sai muutamia ehdokkuuksia suorituksistaan ja lopulta hänet palkittiinkin parhaasta sivuroolista vuonna 2005.

## Lähteet

## Aiheesta muualla
*
Lord Privy Seal

**Lord Privy Seal** tai **Lord Keeper of the Privy Seal** on brittiläinen arvonimi, arvoasteikoissa viides kruununministereistä (Great Officers of State). Arvonimi on yksi vanhimmista, ja nykyisin täysin nimellinen. Alun perin haltijan virallisena tehtävänä on pitää hallussaan monarkin henkilökohtaista sinettiä, kun Valtakunnan suursinetin (Great Seal of the Realm) hallussapito kuuluu Lord Chancellorille. Nykyisin Lord Privy Seal annetaan jollekin hallituksen jäsenelle.

Pääministeri Clement Attleen ajoista lähtien Lord Privy Seal on ollut joko ylä- tai alahuoneen poliittisen johtajan (leader of House of Commons).
Hotelli Merihovi

**Hotelli Merihovi** on vuosina 1946–1949 rakennettu hotelli Kemissä. Se sijaitsee Sauvosaaren kaupunginosassa keskustan alueella. Merihovi on yksi kaupungin maamerkeistä. Hotellissa on yhdeksän yhden hengen ja 48 kahden hengen huonetta sekä 12 sviittiä, joista yhdeksässä on oma sauna. Hotelli kuului 1980–1990-luvuilla Arctia Hotels -ketjuun.

## Historia
Merihovia alettiin rakentaa sotien jälkeen vuonna 1946. Hotelli rakennettiin käyttäen kierrätysmateriaaleja, koska sotien jälkeisessä Suomessa oli pulaa rakennustarvikkeista. Hotelli valmistui 27. huhtikuuta 1949.

Hotellin ensimmäinen leikekirja, jota säilytetään Kemin historiallisessa museossa, kertoo alkuaikojen tapahtumista ja kävijöistä. Presidentti Urho Kekkonen yöpyi Merihovissa ensi kertaa vuonna 1956 ja sittemmin pitkään vuosittain Lapin kalamatkoilta palatessaan. Avaruuslentäjä Juri Gagarin veti väkeä hotelli Merihoviin, ja sieltä lähetettiin myös kaupungin ensimmäiset televisiolähetykset.

1990-luvun laman vuoksi Merihovi suljettiin vuonna 1997. Päivikki Palosaari osti hotellin yhdessä miehensä Pekka Saaren kanssa kaksi vuotta myöhemmin vuonna 1999. Hotelli remontoitiin ja avattiin jälleen 30. lokakuuta 1999.

## Lähteet

 

## Aiheesta muualla
* Hotelli Merihovin kotisivut
The Divisive

**The Divisive** oli suomalainen hardcore punk -yhtye, joka perustettiin Suomussalmella kesällä 1997. Yhtye ehti lähes kymmenen toimintavuotensa aikana soittaa 118 keikkaa 21 eri maassa. Yhtye lopetti toimintansa 5. tammikuuta 2007.

The Divisiven sanoitukset ovat suurelta osin poliittisia, ottaen kantaa muun muassa militarismiin, kapitalismiin, nationalismiin ja homofobiaan.

## Historia
Touko, 14 ja Kalle, 15 perustivat The Divisive-yhtyeen Suomussalmella Juntusrannan kylässä alkuvuodesta 1997. Rumpaliksi löytyi Toukon 12-vuotias pikkuveli Jaska ja saman vuoden kesällä yhtye harjoitteli ensimmäisen kerran yhdessä. Touko muutti syksyllä 1998 Seinäjoelle lukioon, mutta yhtye jatkoi yhdessä soittamista 500 km välimatkasta huolimatta. Syksyllä 2000 Jaska muutti vanhempiensa kanssa Alavudelle jolloin yhtyeen kotimaakunnaksi vaihtui Etelä-Pohjanmaa ja uudeksi basistiksi löytyi seinäjokelainen Heiska. Yhtye päätti lopettaa toimintansa syksyllä 2006 ja soitti viimeisen keikkansa Seinäjoella 5. tammikuuta 2007. The Divisiven lopettaessa kaikki jäsenet asuivat jo eri kaupungeissa; Touko Tampereella, Jaska Helsingissä ja Heiska Jyväskylässä.

## Jäsenet
* Touko – kitara
* Jaska – rummut
* Heiska – bassokitara, 2000–2007
* Kalle – bassokitara, 1997–2000

## Diskografia
* *The Divisive / Misguided* (split 7", 2000)
* *Why?* (CDR-EP, Full Contact Resistance (bel), 2001)
* *The Divisive / FoF (bel) / Go Ape! (nl) / THL (bel (4-way split CD, Full Contact Resistance (bel) 2001)
* *Where have all the flowers gone?* (CD-EP, 2002)
* *The Divisive / Mise en Scene (bel)* (split-CD, Full Contact Resistance (bel), 2002)
* *The Divisive / Abduktio (fin)* (split-CDR, Nekac (lv), 2003)
* *Do we only dream?* (7", 2004)
* *The Divisive / Out of Tune (fin)* (split 7", 2004)
* *The Divisive / Svini V Kosmose (rus)* (split MC, Karma Mira Records (rus), 2005)
* *Sano edes sana* (CD-EP, Puukkoo Levyt, 2006)
* *Discography'' (CD, Karma Mira Records (rus) 2006)

## Jäsenet muissa yhtyeissä
* Touko - Derrida, No Kids, Riot Patrol, M.I.M.A, Vyärs Koff
* Jaska - Gordionin Solmu, Children of Darkness
* Heiska - M.I.M.A

## Aiheesta muualla
*
*Yhtyeen Last.FM-profiili.
Isosceles-tekniikka

**Isosceles-tekniikka** on yksi eniten koulutetuista ja käytetyistä moderneista revolverien ja pistoolien ampumistekniikoista. Isosceles-tekniikan otetta aseesta kutsutaan Suomessa myös symmetriseksi otteeksi.

Isosceles-tekniikka muodostetaan Isosceles-asennosta ja symmetrisestä ampumisotteesta. 

## Ampumisote

Isosceles-tekniikassa käytetty symmetrinen ote käsiaseesta muodostetaan epäsymmetrisestä Weaver-otteesta poiketen niin, että molemmat kädet puristavat asetta ja työntävät sen eteenpäin muodostaen käsivarsien ja rintakehän väliin symmetrisen tasakylkisen kolmion. Toisin kuin Turret-tekniikassa, kädet tulisi lukita suoriksi. Näin ampuja ei varsinaisesti tarvitse rekyylinhallintaa vaan ase pysyy lukittujen käsivarsien päässä mahdollistaen näin tarkan ja mahdollisesti nopeankin ampumisen.

## Ampumisasento

Isosceles-asento muodostaa otteen kanssa kolmion rintakehän ja käsivarsien väliin, toisin kuin Weaver- ja Turret-tekniikoissa. Asento on tasakylkinen, rintamasuunta eteenpäin. Jalat tulevat samalle leveydelle ja linjalle hartioiden kanssa. Ampujan olisi tarkoitus kyyristyä hivenen eteenpäin. Jotkut ampujat kyyristävät selkäänsä oikein korostetun tarkoituksellisesti.

## Kritiikkiä

Suomen Poliisikoulun apulaisjohtajana toimineen psykologi Erkki Ellosen mukaan kyljittäinen asento, jota Weaver- ja Turret-tekniikoissa käytetään, on stressi- ja uhkatilanteissa huomattavasti luontevampi reaktio kuin Isosceles-tekniikan tasakylkinen asento.

## Muita ampumistekniikoita

Käsiasetekniikoita on kehitelty 1950-luvun jälkeen paljon, ja voikin sanoa että toisen maailmansodan jälkeinen aika on ollut käsiasetekniikoiden kulta-aikaa. Käyttämistekniikat ovat kehittyneet rinta rinnan käsiaseteknologian kanssa. Varteenotettavina vaihtoehtoina sodanjälkeisistä tekniikkamuunnelmista on syytä mainita ainakin Jussilan esittelemät Turret- ja Weaver-tekniikat. Mainitsemisen arvoinen on myös yksi uusimmista ampumistekniikoista, englantilaissyntyisen Paul Castlen kouluttama Center Axis Relock (CAR). Kyse ei CAR:ssa kuitenkaan ole pelkästä ampumistekniikasta, vaan kokonaisesta aseistetun lähitaistelun menetelmästä, jossa CAR-tekniikoiden lisäksi saatetaan harjoitella myös ampujakohtaisesti soveltamaan muita itselle istuvia ampumistekniikoita eri tilanteisiin. Järjestelmä ei liene vielä rantautunut Suomeen laajemmassa mittakaavassa.

## Katso myös

*Weaver-tekniikka
*Turret-tekniikka

## Aiheesta muualla

*http://www.io.com/~cortese/firearms/index.html 

## Lähteet
Lord High Constable

**Lord High Constable** on englantilainen arvonimi, arvoasteikossa seitsemäs kruununministereistä (Great Officers of State). Lord High Constable oli alun perin vastuussa armeijoista ja hevosista (Master of the Horse) sekä Earl Marshalin kanssa ritarien ja kunnia-asioiden oikeusistuimen puheenjohtaja.

Matilde antoi tehtävän Milo de Gloucesterille ja se kulkeutui hänen perillisilleen Bohunineille, Herefordin ja Essexin jaarleille. Bohun-suvun toista haaraa se periytyi Staffordeille ja Buckinghamin herttuoille. Henrik VIII:n myötä se palasi hallitsijasuvulle. Siitä lähtien arvonimi ei ole ollut erillinen, vaan Lord High Constable on myönnetty väliaikaisesti kruunajaisia varten. Muissa tilanteissa Earl Marshal hoitaa siihen liittyviä velvollisuuksia. 

Elisabet II:n kruunajaisissa Lord High Constable oli sotamarsalkka varakreivi Alanbrooke.

Skotlannissa on oma Lord High Constablen asemansa, joka on arvoasteikoissa ylin, vain kuningasperheen jäsenten jälkeen.
Earl Marshal

**Earl Marshal of England** on englantilainen arvonimi, arvoasteikossa kahdeksas kruununministereistä (Great Officers of State).

Keskiajalla Earl Marshal ja Lord High Constable olivat vastuussa kuninkaan talleista ja hevosista. Ritarien merkityksen vähentyessä Earl Marshal siirtyi vastaamaan ritarihuoneesta (College of Arms), joka piti kirjaa genealogiasta ja heraldiikasta. Lord High Constablen kanssa hän oli ritarihovin (Court of Chivalry) puheenjohtajana, hoitaen sota-asioita kuten lunnasvaatimuksia, jakaen sotasaalista ja sotilaiden palkkoja. Earl Marshalin täytyy myös järjestää kruunajaiset ja parlamentin avajaiset.

Arvonimi oli alun perin "Marshal", aina William Marshaliin, Pembroken jaarliin (Earl of Pembroke) asti (k. 1219). Arvonimen päätyessä Marshalin jaarleilta Norfolkin herttuoiden suvulle, se jäi muotoon "Earl Marshal".

Vuoden 1999 House of Lords Act poisti perinnöllisiltä aatelisilta oikeuden istua ylähuoneessa, mutta Earl Marshal ja Lord Great Chamberlain saivat tästä poikkeuksen seremoniallisten tehtäviensä vuoksi. Arvonimen nykyhaltija on 18. Norfolkin herttua Edward Fitzalan-Howard (vuodesta 2002).
Mike Ribeiro

**Mike Ribeiro** (s. 10. helmikuuta 1980 Montreal, Quebec) on kanadalainen uransa lopettanut jääkiekkoilija. Ribeirolla on portugalilaisia sukujuuria.

## Ura
Ribeironn ura alkoi QMJHL-liigan Rouyn Noranda Huskiesin joukkueessa. Kahden kauden jälkeen Ribeiro pelasi ensi kertaa AHL:n pudotuspeleissä. Hän edusti Fredericton Canadiensia. Pudotuspelien jälkeen Ribeiro palasi Rouyn Noranda Huskiesin joukkueeseen. Siellä hän pelasi vain kaksi ottelua, kunnes hän siirtyi Quebec Rempartsiin. Puolikkaan kauden jälkeen Ribeiro palasi takaisin AHL:ään, Quebec Citadellesin joukkueeseen, jossa hän pelasi vain kolme ottelua. Citadellesista Montreal Canadiens nosti Ribeiron edustusjoukkueeseensa. 

Canadiensissä Ribeiro pelasi 19 ottelua tehoin 1+1=2. NHL:stä Ribeiro siirtyi Canadiensin farmijoukkueeseen, Hamilton Bulldogsiin. Hamiltonissa Ribeiro pelasi vain kolme ottelua, kunnes Montreal nosti Ribeiron takaisin Canadiensin vahvuuteen. Canadiensissa hän pelasi puolitoista kautta.

Työsulkukaudella  Ribeiro siirtyi SM-liigaan vahvistamaan Espoon Bluesia. Bluesissa hän pelasi 17 ottelua tehoin 8+9=17. Työsulkukauden jälkeen Ribeiro siirtyi takaisin Montreal Canadiensin joukkueeseen. Siellä hän pelasi yhden kauden, kunnes Dallas Starsin tekemä vaihtoehdotus sai Ribeiron matkaamaan Dallasiin. Vaihdossa Canadiens sai Janne Niinimaan. Ribeiro kaupattiin  yhteydessä Starsista Washington Capitalsiin vaihdossa Cody Eakiniin ja toisen kierroksen varausoikeuteen.

Capitalsissa Ribeiro pelasi täyden tynkäkauden, ja 48 ottelussa hän teki tehopisteitä 13+36=49. Ribeiro sijoittui joukkueen sisäisessä pistepörssissä toiseksi ja koko NHL:n pistepörssissä kahdenneksitoista. Kesällä 2013 Ribeiron sopimus Capitalsin kanssa päättyi, eikä hänelle tarjottu uutta sopimusta. Kuitenkin Phoenix Coyotes solmi Ribeiron kanssa 4-vuotisen sopimuksen. Sopimuksen arvo on 22 miljoonaa dollaria.

## Tilastot

## Lähteet

* 
* 
* 

### Viitteet

## Aiheesta muualla
* Mike Ribeiro jatkoaika.com:issa
Rev Run

**Joseph Lloyd Simmons** (s. 14. marraskuuta 1964 Hollis, Queens, New York) on Yhdysvaltalainen rap-artisti ja Run-D.M.C. hip hop ryhmän perustajajäsenistä yhdessä Darryl "DMC" McDanielsin kanssa. Hänet tunnetaan nimillä **DJ Run**, **Joey Simmons** ja **Rev Run**. Hän on Def Jam Recordingsin perustajan, Russell Simmonsin pikkuveli. Hän oli Run-D.M.C:n laulaja yhdessä hyvän ystävänsä Darryl "DMC" McDanielsin kanssa. Hän alkoi käyttää Rev Run nimeä, kun hänestä tuli pastori. Hänen ensimmäinen työ Rev Run nimellä oli vierailu britti pop-yhtye Liberty X:n Song 4 Lovers kappaleessa Syyskuussa 2005. Simmonsin perheellä on myös tosi-tv ohjelma nimeltä *[[Run's House]]* MTV-kanavalla. Run-D.M.C.:n jäsenenä Simmons yhdessä muiden jäsenien kanssa on mahdollinen pääsemään Rock and Roll Hall OF Fameen vuonna 2008.

## Perhe

Simmons on entisen MC Justinen kanssa naimisissa. Justine on hänen lapsiensa, Russel Simmonsin (Russy) ja Daniel Simmonsin (Diggy), äiti. Justine on äitipuoli Rev Runin kolmelle vanhimmalle lapsille Vanessa Simmonsille, Angela Simmonsille ja Joseph "JoJo" Simmonsille. Lapset ovat hänen edellisestä avioliitostaan Valerie Vaughnin kanssa. 

Vanessa Simmons on Simmonsin vanhin lapsi. Vanessa on syntynyt 1983 ja hän on malli Ford Modeling Agencyssä ja näyttelijä. Angela Simmons on syntynyt 1987 ja hän on valmistunut Fashion High School of New York Cityssä. Hänestä on tulossa *Word Up!* -lehden editoija.

26. elokuuta 2006 Justine Simmons synnytti Victoria Anne Simmonsin, joka kuitenkin kuoli pian syntymän jälkeen.
He adoptoivat Miley-nimisen tytön Intiasta vuonna 2008.

## Uusi albumi

Tänä vuonna Rev Run ja Kid Rock alkavat nauhoittaa uutta albumia nimeltä 'Running with the Kid'.

## Lähteet

*http://revrun.com
Camp Davidin kokous 2000

**Camp Davidin kokous 2000** oli epäonnistunut yritys saada aikaan pysyvä rauha Israelin ja palestiinalaishallinnon välille. Tärkeimmät osanottajat olivat Yhdysvaltain presidentti Bill Clinton, Israelin pääministeri Ehud Barak ja palestiinalaishallinnon johtaja Jasser Arafat. Camp Davidin huvilassa Yhdysvalloissa pidetty kokous alkoi 11. heinäkuuta ja päättyi 25. heinäkuuta 2000. Osapuolet eivät päässeet yhteisymmärrykseen. He antoivat kuitenkin kolmenvälisen lausunnon, johon kirjattiin uusien neuvottelujen suuntaviivoja.

## Kiistakysymykset
### Valtiorajat
Palestiinalaisneuvottelijat vaativat täyttä itsemääräämisoikeutta Länsirannalle ja Gazan kaistalle. Barak lupasi muodostettavalle palestiinalaisvaltiolle 73 prosenttia Länsirannasta ja Gazan kokonaan.

### Jerusalem ja Temppelivuori
Pääministeri Barak ehdotti Länsirannalla olevien israelilaiskaupunkien, kuten Ma’ale Adumimin, Giv’at Ze’evin ja Gush Etzionin liittämistä Jerusalemiin. Palestiinalaiset olisivat tällöin saaneet itsehallinnon eräissä pienissä kaupungeissa, jotka liitettiin Jerusalemiin vuoden 1967 kuuden päivän sodan jälkeen. Mahmud Abbas, joka tuolloin oli Arafatin neuvottelijana kokouksessa, vaati koko Itä-Jerusalemin luovuttamista Palestiinan itsehallinnolle. Kiistaa aiheutti myös Jerusalemin Temppelivuoren asema.

### Pakolaiset
Israelin itsenäisyyssodan aikana noin 700&nbsp;000 pakolaista lähti kodeistaan. Palestiinalaiset ovat vaatineet täyttä paluumuutto-oikeutta. Israel ei ole suostunut tähän, koska silloin juutalaiset todennäköisesti jäisivät vähemmistöön omassa valtiossaan.

### Israelin turvallisuus
Israelin neuvottelijat halusivat sopimukseen seuraavat vaatimukset: Palestiinan ilmatila kuuluu Israelin hallintaan, kriisitilanteessa Israelilla olisi oikeus sijoittaa joukkoja Palestiinan alueelle ja Palestiinan valtion täydellinen demilitarisointi.

## Lähteet
Herttuakeijuahven

**Herttuakeijuahven** (*Pseudochromis paccagnellae *) on keijuahveniin kuuluva värikäs ja aggressiivinen pieni kala, joka elää luonnossa Indopasifisella merialueella. 

## Koko ja ulkonäkö
Herttuakeijuahven kasvaa noin 6–8 senttimetriä pitkäksi. Vartalo on edestä vaaleanpunainen, takaa oranssinkeltainen. Evät ovat tummemmat.

## Käyttäytyminen
Herttuakeijuahven on aggressiivinen laji ja puolustautuu itseään suurempia kaloja vastaan. Se sopii muuten riutta-akvaarioon, mutta syö sieltä katkaravut ja viuhkamadot.

## Ravinto
Herttuakeijuahvenet syövät pieniä äyriäisiä.

## Lähteet

## Aiheesta muualla
*
Hanna Kantokorpi

**Hanna Ursula Kantokorpi** (s. 28. elokuuta 1963 Alavus) on suomalainen taidemaalari ja kuvataideopettaja, joka asuu ja toimii Helsingissä.

Kantokorpi on valmistunut Taideteollisesta korkeakoulusta taiteen kandidaatiksi vuonna 1992 ja taiteen maisteriksi vuonna 1993. Humanististen tieteiden kandidaatiksi hän valmistui Helsingin yliopistosta vuonna 2008. Hän on suorittanut jatko-opintoja Aalto-yliopiston taiteen laitoksella.

Hanna Kantokorven vanhemmat Voitto ja Janne (Kaarina) Kantokorpi ovat kuvataiteilijoita. Hänen veljensä oli taidekriitikko Otso Kantokorpi.

## Lähteet

## Aiheesta muualla
* Hanna Kantokorven kotisivut
Ann Blyth

**Ann Marie Blyth** (s. 16. elokuuta 1928) on yhdysvaltalainen näyttelijä ja laulaja. Hän on esiintynyt mm. useissa Hollywood-musikaaleissa ja ollut ehdolla parhaan naissivuosan Oscar-palkinnon saajaksi. Hänellä on tähti Hollywood Walk of Famella.

Blyth syntyi Mount Kiscossa, New Yorkin osavaltiossa vanhemmille, jotka erosivat pian tyttärensä syntymän jälkeen. Hän sai äidiltään roomalaiskatolisen kasvatuksen. Hän aloitti esiintymisen nimellä "Anne Blyth", mutta otti käyttöön oikean etunimensä (Ann) aloittaessaan elokuvauransa. Hänen Broadway-debyyttinsä tapahtui kaudella 1941–1942.

Blyth sai sopimuksen Universal Studiosilta ja teki ensiesiintymisensä elokuvassa vuonna 1944. Hänellä oli tärkeä rooli mm. elokuvassa *[[Mildred Pierce – amerikkalainen nainen]]* (1945). 1960-luvulta eteenpäin hän on työskennellyt musiikkiteatterissa, kesäteatterissa ja televisiossa. Hänet nähtiin vielä vuonna 1985 sarjan *[[Murhasta tuli totta]]* jaksossa. 

Ann Blyth meni vuonna 1953 naimisiin Dennis Dayn veljen, tohtori James McNultyn kanssa. Pari kasvatti viisi lasta ja eli yhdessä, kunnes mies kuoli vuonna 2007.

## Aiheesta muualla

*
Chain Reactor

**Chain Reactor** – **Ketjureaktori** on suomalaisten arkkitehtien ja ympäristötaiteilijoiden Marco Casagranden ja Sami Rintalan teos Montrealin nykytaiteen biennaaliin vuonna 2002. Teos on teräsrakenteinen, ketjua, graniittipenkit, kivimurskaa. Teoksen koko on 6,8 × 6 × 6 m.  Teoksen keskipisteenä on kivinen tulisija. 

Tekijät toivoivat ihmisten kokoontuvan tulisijan ympärille palatakseen sitten toimistoihinsa savun haju puvuissaan.  

## Lähteet
CMX (DVD)

**CMX** on samannimisen yhtyeen lähinnä musiikkivideoita sisältävä DVD-julkaisu. Sen julkaisi Herodes/EMI
19. marraskuuta 2001. DVD oli ensimmäisiä suomalaisia musiikki-DVD:itä. DVD:llä on 15 musiikkivideota, 4 live-taltiointia ja 3 lyhyttä dokumenttia. Levy sisältää myös yhtyeen diskografian ja tarinan vuoteen 2001 saakka. Lisäksi mukana on Puuvertaus-CD-single.

## Sisältö
### DVD
#Muurmanskin skinheadit / Tulva (demo) 1985
#Lintu 1989
#Metallipurkaus 1991
#Veljeskunta 1991
#Marian ilmestys (tv-live) 1992
#Auran teko (dokumentti) 1993–1994
#Ruoste 1994
#Pirunmaitoa (live) 1995
#Pelasta maailma 1995
#Nimetön 1996
#Aamutähti 1996
#Vallat ja väet 1997
#Siivekäs 1997
#Ei yksikään 1998
#Taivaan lapset (tv-live) 1998
#Surunmurhaaja 1999
#Manalainen (live) 1999
#Dinosauruksen teko (dokumentti) 2000
#Jatkuu niinkuin sade 2000
#Iliman pielet 2001
#Välähdyksiä (dokumentti) 2001
#Puuvertaus 2001

### CD
#Puuvertaus-single
Jesús Bonilla

**Jesús Bonilla** (s. 1. syyskuuta 1955 Madrid, Espanja) on espanjalainen näyttelijä, ohjaaja ja käsikirjoittaja. 

Bonilla valmistui nuoruudessaan näyttelijäksi Madridin teatterikorkeakoulusta. Hän on esiintynyt lukuisissa elokuvissa ja televisiosarjoissa, joissa hänellä on usein ollut komediallisia rooleja. Hän on ollut kaksi kertaa ehdolla Espanjan näyttelijöiden liiton myöntämän "Paras miessivuosa televisiosarjassa" -palkinnon saajaksi. Suomessa Bonilla tunnetaan Santiago Serranon roolistaan espanjalaisessa televisiosarjassa *[[Serranon perhe]]* (2003–2008).

## Filmografia
### Elokuvat
**Dos mejor que uno* (1984)
**Makinavaja* (1990)
**No me compliques la vida* (1991)
**[[Belle Époque – muutosten aika]]* (1992)
**Makinavaja, el último choriso* (1992)
**La reina anónima* (1992)
**Kika* (1993)
**Los peores años de nuestra vida* (1993)
**¡¡Semos Peligrosos!!* (1993)
**Todos los hombres sois iguales* (1994)
**Así en el Cielo como en la Tierra* (1994)
**¡Oh cielos!* (1994)
**Belmonte* (1995)
**La niña de tus sueños* (1995)
**Sólo se muere dos veces* (1996)
**La buena vida* (1996)
**Gracias por la propina* (1997)
**Carreteras secundarias* (1997)
**Mátame mucho* (1997)
**[[Unelmiesi tyttö]]* (1998) 
**Muertos de risa* (1999)
**Pídele cuentas al rey* (1999)
**Pepe Guindo* (1999)
**Adiós con el corazón* (1999)
**Pleno al quince* (1999)
**La Comunidad* (2000)
**Usted puede ser un asesino* (2000)
**Obra Maestra* (2000)
**Misión en Marbella* (2001)
**El oro de Moscú* (2002)
**Lisístrata* (2002)
**El chocolate del loro* (2004)
**Mala uva* (2004)
**R2 y El Caso del cadáver sin cabeza* (2005)
**El mundo alrededor* (2005)
**La Daga de Rasputín* (2007)

### Lyhytelokuvat
**Pásala!* (1994)
**Robo en el cine Capitol* (1996)

### Televisio
**Platos Rotos* (1985)
**La mujer de tu vida: Mujer perdida* (1988)
**Bajarse al moro* (1988),  
**El peor programa de la semana* (1993) 
**¡Ay, Señor, Señor!* (1994) 
**Querido maestro* (1996)
**[[Pérezin soittokunta]]* (*La banda de Pérez*, 1997)  
**Mediterráneo* (1999)
**Periodistas* (2000)
**7 Vidas* (2002)
**[[Serranon perhe]]* (*Los Serrano*, 2003–2008)
* "Chiringuito de Pepe" (2014)
### Ohjaustyöt
**El oro de Moscú* (2002) 
**La Daga de Rasputín* (2007)

## Aiheesta muualla
*
*
Jane Saville

**Jane Saville** (s. 5. marraskuuta 1974) on entinen australialainen kävelijä.

Saville kilpaili 1990 Plovdivin nuorten MM-kisoissa, joissa sijoittui 5&nbsp;000 metrin ratakävelyssä kolmanneksitoista ajalla 23.42,46 ja 1992 Soulin nuorten MM-kisoissa, joissa voitti samalla matkalla hopeaa ajalla 21.58,64. Vuonna 1997 hän käveli kävelyn maailmancupissa 10 kilometrin kävelyssä neljänneksikymmenenneksi ajalla 45.19 ja karsiutui Ateenan MM-kisoissa 10&nbsp;000 metrin ratakävelyn alkuerissä ajalla 46.12,76. Kaksi vuotta myöhemmin hän oli kävelyn maailmancupissa 20 kilometrin kävelyssä kahdeksastoista ajalla 1.31.58 ja Sevillan MM-kisoissa samalla matkalla seitsemäs. Saville johti Sydneyn olympialaisissa 2000 20 kilometrin kävelyä ylivoimaisesti, mutta juuri ennen maalia hänet hylättiin. Hänet hylättiin myös seuraavana vuonna Edmontonin MM-kisoissa.

Saville voitti 2002 Kansainyhteisön kisoissa 20 kilometrin kävelyn. Samana vuonna hän voitti lajin maansa mestaruuden ja oli kävelyn maailmancupissa kahdeskymmenesneljäs. Hän uusi Australian mestaruutensa myös vuonna 2003. Pariisin MM-kisoissa samana vuonna hän oli yhdestoista ajalla 1.30.51. Seuraavana vuonna hän käveli neljänneksi kävelyn maailmancupissa ajalla 1.27.44 ja voitti olympiapronssia Ateenan olympialaisissa. Helsingin MM-kisoissa 2005 hän oli kahdeskymmenes, mutta seuraavana vuonna Melbournen Kansainyhteisön kisoissa hän voitti kultaa ennen hopealle sijoittunutta siskoaan Natalieta. Samana vuonna hän voitti Australian mestaruuden ja sijoittui kävelyn maailmancupissa seitsemänneksi. Vuonna 2008 Saville oli seitsemäs kävelyn maailmancupissa ja kahdeskymmenes Pekingin olympialaisissa.

Saville lopetti uransa alkuvuodesta 2009. Hän on naimisissa pyöräilijä Matt Whiten kanssa. 

## Ennätykset
* 5&nbsp;000 metrin ratakävely: 21.48,58 (2006)
* 10 kilometrin kävely: 42.15 (1999)
* 20 kilometrin kävely: 1.27.44 (2004)

## Lähteet